Nuusbrief - 29 Julie 2018 - Die Gereformeerde Kerk Bloemfontein-Noord
Nuusbrief – 29 Julie 2018
13Jesus het van Lasarus se dood gepraat, maar hulle het gedink Hy praat van die gewone slaap.
14Toe sê Jesus vir hulle reguit: "Lasarus is dood,
Sang voor die diens:
Vandag se deurkollektes is bestem vir die GKSA se Christelike Onderwys-fonds.
Volgende Sondag se deur-kollektes sal vir die GKSA se Emeritaatsfonds opgeneem word.
Hierdie fonds word gebruik om emeritus-predikante, -weduwees en wese van die Gereformeerde Kerke met lewensonderhoud en mediese bystand eervol te help versorg.
Die gebruiklike en baie gesellige teedrinksessie na die erediens by die kerksaal, word vanoggend weer aangebied. Alle lidmate is van harte welkom om dit mee te maak – dis nie net bedoel vir die ouers van die katkisasiekinders nie.
Op hierdie wyse leer ons mekaar beter ken. Die betrokke wyksouderling wie se diensbeurt dit is, en sy vrou, neem die inisiatief, bring melk en is saam met die lidmate in daardie wyk verantwoordelik vir die bediening en opruiming waarvoor ons baie dankie sê.
Vandag is dit die beurt van wyk Woodlands. Volgens die skedule is dit volgende Sondag die diensbeurt van wyk Aliquando, maar die betrokke wyksouderling is uitstedig, gevolglik is dit gereël dat wyk Bartmanstraat die verantwoordelikheid oor-neem.
Hierdie bedrag kan elektronies (met vermelding van u naam en KB) of per koevertjie inbe-taal word. Ons is nog steeds besig om die vorige eksem-plare op te spoor!
Oudl Piet Knoester deel ons mee dat daar nog 'n lidmaat is wat 'n bees vir die kerk geskenk het. Ons is besonder dankbaar vir hierdie lidmate wat so lojaal teenoor die Gemeente is.
Die geld wat die verkope van die vleis inbring is meer as welkom want daar gaan hoeka vanjaar weer nie 'n Kermis gehou word nie, want daar is ander funksies wat daardie rol gaan vervul.
Hoe dit ookal sy, hierdie geskenkte bees gaan DV Saterdag 4 Augustus 2018 by die hoewe van br Piet en sr Annet in Estoire verwerk word.
Ons bedank Piet en Annet vir die besikbaarstelling van hul geriewe en die ekstra werk wat dit ook vir hulle meebring!
Ons soek baie dringend lidmate wat met die verwerking kan help. Jy hoef nie 'n blokman te wees nie want daar is baie ander sleurwerk wat gedoen moet word soos die verpakking van die maalvleis en wors en dies meer.
Indien iemand by dié verwerking betrokke kan wees, moet u asseblief vir br Piet skakel by 072 991 8882.
Br Dewan de Bruin – 083 262 1230
Sr Liesl van Eeden – 082 607 2407
Br Evan Beyers – 083 251 5823
Br Martin Coetzee – 051 436 2698
Ds FJ (Frikkie) van Rensburg van Rustenburg-Noordoos na Kemptonpark
ONS DINK AAN….
Sr Doreen du Plessis van Rayton Ridge 8 en ons is besonder dankbaar teenoor die Here dat Hy dit so beskik het dat sy na baie pyn en ongemak nou weer aan die gang is.
Sy het aanvanklik 'n operasie ondergaan en daarna gestruikel en 'n baie pynlike dybeenbreuk opgedoen.
Mag die Here haar verder ook naby wees sodat sy weer heeltemal kan herstel!
HARTLIK GELUK AAN
Sumari Janse van Rensburg van Contra Libre Spitskop, wat vir die Oranje Meisieskool se eerste Hokkiespan gekies is!
Lidmate sal onthou dat einste hierdie span bekroon is as die beste hokkiespan in RSA!
Wat die prestasie van Sumari so merkwaardig maak is die feit dat sy nog 'n O/15-sportvrou is!
Ons wens haar en haar ouers, br Frik en sr Dornay van harte geluk en dank die Here vir die gawes wat Hy aan Sumari skenk en wat sy so pragtig uitleef.